Holberghavens kolonihavehus

Holberghaven har en kolonihave med tilhørende hus i Kolonihaveforeningen Skovbrynet.

Stedet er blevet brugt, hele året, som fast udflugtssted fra Holberghaven. Derved havde børnene en stor gensynsglæde og tilhørsforhold til huset.

På grund af de seneste års besparelser i personalenormeringen, har der kun været mulighed for, at benytte det i begrænset omfang i perioden maj til august, og kun hvis der har været perioder hvor der har været et forholdsmæssigt lavt antal børn.

Dermed har kolonihaven ikke samme pædagogisk værdi - som hidtil.

Vi har fået kolonihaven vurderet af vurderingsudvalget for kolonihaveforeningen, der har vurderet haven og huset til 79.256,92. Det fremgår af vurderingen, at vurderingsprisen ikke er lig salgspris. Tommy Bruun, kasser for kolonihaveforeningen har vurderet, at en realistisk salgspris vil være lavere end dette, forment omkring 40.000,-

Jeg har forelagt forældrebestyrelsen i Holberghaven ovenstående og anbefalet, at kolonihaven sælges. Bestyrelsen betingede sig i første omgang, at evt. salg skulle komme børnene i Holberghaven til gode i form af andre aktiviteter. Det er imidlertid blevet oplyst, at evt. provenu af salget ikke nødvendigvis tilfalder institutionen. Bestyrelsen ønsker derfor en tilkendegivelse af om et provenu vil tilgå institutionen inden der træffes endelig beslutning om et salg.

Såfremt anmodningen imødekommes skal det anføres, at indtægten ved salget ønskes brugt på tiltrængte bygningsmæssige opgaver i Holberghaven, Holbergsvej 2a.

En ikke prioriteret liste er:

* Udskiftning af tag på skuret.
* Belysning på én af stuerne.
* Malearbejde ude og inde.
* Hegn mod naboerne.

Med forventning om positiv behandling

P.b.v

Lisbeth A. Marcussen

Institutionsleder